གོང་གི་གནད་དོན་དག་ལ་ཁ་གཏད་ནས།འབྲེལ་ཡོད་མི་སྣས་བཏོན་པའི་བསམ་འཆར་ལྟར་ན།སྔར་ལས་ལྷག་པའི་སྒོ་ནས་གཏན་སྡོད་འབྲོག་པའི་བཟོ་སྐྲུན་གྱི་མ་དངུལ་གཏོང་ཚད་ཇེ་ཆེར་བཏང་སྟེ།འོས་མཚམས་སྒོས་བསམ་བློ་བཏང་སྟེ་འབྲེལ་ཡོད་ཀྱི་ཆ་ཚང་སྒྲིག་ཆས་འཛུགས་སྐྲུན་དེ་བཟོ་སྐྲུན་སྤྱིའི་ཁྲོད་འཇོག་དགོས།དེ་དང་ཆབས་ཅིགལས་ཚར་བའི་གཏན་སྡོད་བྱེད་སའི་ཆུ་དང་གློགལམ་གྱི་གནད་དོན་ཐད།ས་གནས་སོ་སོའི་སྲིད་གཞུང་གིས་འབྲེལ་ཡོད་ཆུ་བེད་དང་འགྲིམ་འགྲུལ།གློག་ཤུགས་སྡེ་ཁག་ལ་མཐུན་སྦྱོར་བྱས་ནས།འབྲེལ་ཡོད་ལས་གཞིའི་མ་དངུལ་གཅིག་བསྡུས་བྱས་པ་བརྒྱུད་ནས་ཐག་གཅོད་བྱེད་དགོས།དཔེར་ན་གུང་ཧོ་རྫོང་ལྟ་བུར་མཚོན་ན།རྫོང་དེས་མི་ཕྱུགས་ཀྱི་འཐུང་ཆུའི་བཟོ་སྐྲུན་ལ་བརྟེན་ནས་གཏན་སྡོད་བྱེད་སའི་འཐུང་ཆུའི་གནད་དོན་ཐག་གཅོད་བྱས་པ་མ་ཟད།ད་ལོར་གཏན་སྡོད་བྱེད་སའི་བརྒྱ་ཆའི་གོ་ལྔའི་ཡན་ལ་ཆུ་འཐེན་ཐུབ་པ་བརྩོན་ལེན་བྱེད་རྒྱུ་རེད།